AJD เจ๋ง! บวกสูงสุดในรอบ 7 เดือน
AJD เจ๋ง! บวกสูงสุดในรอบกว่า 7 เดือน เมื่อเวลา 11.00 น. ราคาดีดขึ้นอยู่ที่ 1.56 บาท ด้านผู้บริหารมองนลท.คาดผลงานโตต่อเนื่องจากธุรกิจตู้เติมเงิน-ร่วมมืออาลีบาบา 
29 มิ.ย. 2559

ผู้สื่อข่าวรายงานว่า ราคาหุ้นบริษัท คราวน์ เทค แอดวานซ์ จำกัด (มหาชน) หรือ AJD ปรับขึ้น 1.31% มาอยู่ที่ 1.55 บาท เพิ่มขึ้น 0.02 บาท มูลค่าซื้อขาย 62.57 ล้านบาท เมื่อเวลา 10.59 น. โดยเปิดตลาดที่ 1.53 บาท ราคาหุ้นปรับขึ้นสูงสุดที่ 1.56 บาท และนับเป็นระดับสูงสุดในรอบกว่า 7 เดือน ระหว่างวันราคาทำระดับต่ำสุดที่ 1.49 บาท 
ด้านนายอมร มีมะโน ประธานเจ้าหน้าที่บริหารและกรรมการผู้จัดการใหญ่ บมจ.คราวน์ เทค แอดวานซ์ (AJD) เปิดเผยว่า ราคาหุ้นของ ADJ ที่ปรับตัวขึ้นพอสมควร ในช่วง 2-3 วันที่ผ่านมา เป็นผลมาจากนักลงทุนคาดการณ์แนวโน้มผลประกอบการที่น่าจะเติบโตอย่างต่อเนื่อง ไม่ว่าจะเป็นในส่วนของธุรกิจตู้เติมเงิน ที่ปัจจุบันได้ขยายตัวค่อนข้างดี และธุรกิจที่เป็นตัวแทนให้กับอาลีบาบา ที่เริ่มรับรู้รายได้ตั้งแต่ไตรมาส 1/59 และทยอยรับรู้รายได้เข้ามาอย่างต่อเนื่องในไตรมาส 2/59
 